LidanRubinov/Halacha-QA huggingface dataset:
שאלה: בביעור חמץ: מה דינם של מוצרים ללא חיטה או גלוטן, שכתוב במידע לאלרגנים: עלול להכין גלוטן או עלול להכיל עקבות גלוטן. באותה קטרגוריה לאלרגנים זה לא מופיע ב מכיל וגם לא ברשימת המרכיבים. כאשר רוצים לבער חמץ ולא למכור?
תשובה: אין חובה להיפטר מהם. בדרך כלל, כתיבה כזו נובעת מסיכון ביטוחי ולא מהכלה של ממש, וגם אם יש שאריות כה קטנות - לא עוברים בבל ייראה ובל יימצא עליהם בעיקר כשהם בתערובת.
שאלה: בברזל בפסח בסוף ההריון: אני בעז ה לקראת לידה ורמת הברזל שלי די נמוכה. נוטלת כדורי ברזל מסוג פוליפרין: כמוסות רכות המכילות ברזל, חומצה פולית וסרין. הרכיבים: שמן פולי סויה, ג לטין, סרין, ברזל סולפאט, גליצרול, שמן פולי סויה רווי, סויה לציטין, צבע מאכל e172 שחור, חומצה פולית, צבע מאכל e172 אדום. אני מודעת לכך שבד כ מכיון שמדובר בוויטמינים ולא תרופה של ממש, אין בעיה להמנע שבוע, אך מכיון שמדובר על סוף הריון (עתידה להתאשפז ללדת מיד במוצאי חג שני) וכן שרמת הברזל שלי הינה נמוכה כרגע ולא בטווח התקין, אני מוטרדת מאי נטילה של שבוע. מראש.
תשובה: ראשית, שתהיה לידה שמחה. את יכולה לקחת את הכמוסות האלה ללא כל בעיה. הן לא אוכל, הן נלקחות בבליעה, ואת צריכה ליטול אותן.
שאלה: בבדיקת חמץ למי שנוסע לפני ליל י"ד: לכבוד הרב, אני יוצאת מביתי ביום ראשון אחה"צ לפני שקיעת החמה, האם עלי לעשות בדיקת חמץ ללא ברכה ביום ראשון לפני שאצא מביתי? האם זה משנה מתי אני עושה את הבדיקה במהלך היום, אם מילא היא לא בערב? שאלה נוספת: האם מותר להשתמש במכשיר לחתוך סלט בחג ובשבת (ספרדים)? מדובר במכשיר עם להבים שכשמסובבים ידית הלהבים חותכים את הירקות לקוביות.(סלייסר) חג שמח!
תשובה: לך, 1. עליך לערוך בדיקת חמץ במוצאי שבת לאור הנר או הפנס. 2. אני צריך לראות את המכשיר כדי שאוכל לענות בברכת חג שמח דוד לוי 098987548
שאלה: ללגבי בדיקת חמץ ותרופות לפסח: שבוע טוב לכבוד הרב 1)אני גר אצל ההורים שלי ובכל שנה אבא שלי עושה בדיקת חמץ ואני רק משתתף בבדיקה ולא מברך,האם השנה אפשר שאבא שלי יבדוק את החמץ בלי שאשתתף? כי המצווה על בעל הבית,הוא בעל הבית ואני לא 2)איך אדע אם התרופות אצלי בבית כשרות לפסח או לא? אשמח לעקרון אותו אוכל לדעת בלי לבדוק כל תרופה ותרופה 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשנזים חסידיים? אשמח לקבל תשובות עד מחר אחר הצהריים ושיהיה לכבוד הרב לילה טוב
תשובה: א. מבחינה הלכתית   אתה לא חייב להשתתף. מבחינה משפחתית   הדבר תלוי במשפחה, בנוהג (אצלנו כל המשפחה כולה משתתפת) וכדו. מבחינת התחושה שלך   להכרעתך. ב. באופן עקרוני, תרופות שנלקחות במציצה ויש להן חומרי טעם   חייבים לבדוק לפי הרשימה של קופת חולים  תרופות שאין בהן טעם ונלקחות בבליעה   מותר להשאיר בבית. אם צריכים להשתמש   יש להעדיף תרופות מרשימת התרופות הכשרות, אך אם אין   מותר בבליעה.
שאלה: ככמה שאלות לפסח: שבוע טוב! אנחנו עוזבים את ביתינו בפסח, ומוכרים חדר אחד מהבית. יש לנו שאלות לגבי המוצרים הבאים: עוף, ובשר טחון. האם אפשר להשאיר סגורים במקפיא? (לא כתוב כשרות לפסח) מוצרים יבשים, כמו קפה, סוכר, שוקולית, רסק, טונה, מוכרים? לגבי בושם - מה הדין? ראינו דעות שונות. מייקאפ? קרם פנים? סומק?
תשובה: מצ"ב הנחיות בנושא
שאלה: טטחינת הר ברכה: האם טחינת הר ברכה היא בהכשר? (של העדה השומרונית)
תשובה: היא כשרה לפסח למהדרין להנוהגים לאכולי קטניות.
שאלה: ככלי חמץ: יש לי המון כלי חמץ שכמובן עברו ניקיון אך מקום סגור לאיכסון כמעט ואין לי. האם אפשר להקצות מדפים גלויים (לא בתוך ארון) ולכתוב עליהם "זהירות כלי חמץ"? האם זה מספיק טוב?
תשובה: ניתן להקצות מקום מוגדר לכלי חמץ, אם מסמן אותם ויודע בבירור שלא ישתמש בהם בפסח. בברכת חג שמח, הלל מרצבך
שאלה: טטלפון לחו"ל אחרי צאת שבת בארץ: 1. האם מותר להתקשר ארחי צאת שבת בארץ, לאדם שגר בחו"ל ואינו שומר שבת? 2. האם אפשר לקנות בגד חדש בחול המועד פסח? האם מותר ללכת לסרט בחוה"מ?
תשובה: א. בשל העובדה שהוא חייב בשבת - זוהי ממש הכשלה, והדבר אסור. ב. קניית בגד - תלוי בנסיבות. אם זה חלק משמחת הרגל - כן  אם פשוט דחו את הקניה למועד או שקונים לאירועים שאחרי המועד - לא. ג. סרט - מותר. ובוודאי שקדושת המועד מפנה את תשומת הלב אל הקודש, השמחה והתורה. וחג שמח
שאלה: יירקות ופירות שנקנו מלפני הפסח: כיצד יש לנהוג לגבי הירקות(כגון שק תפו"א, עגבניות, גזר וכד ) והפרות שנקנו לפני הפסח? (האם יכולים הם להשאר בשימוש, כשרים לכל דבר, או שאינם ויש צורך בירקות הכשרים לפסח?)
תשובה: אין צורך בפירות וירקות כשרים לפסח. אבל אם הם היו בבית שלך עם דברים חמציים אז צריך לנהוג בהם משנה זהירות. לשטוף אותם היטב לפני השימוש ועדיף לא לעשות זאת במקום שכבר נקי מחמץ.
שאלה: אאיסור קטניות- דחוף!: א.ברצוני לברר את עניין איסור הקטניות בכל מה שנוגע לענייני שמנים. קראתי השבת בעלון מקומי של הלכות פסח שנכתב ע"י רבני העיר, על איסור הקטניות. ולפי הבנתי שמן קנולה הותר, וכן שמן שומשום. אצטט קטע קטן ממה שקראתי, כי די התבלבלתי ולא הבנתי, האם מותר לאכול כל מה שכתוב עליו לאוכלי קטניות, וברכיבים בעצם כתוב, שמן צמחי? או שיש שמנים שהם עדיין אסורים ואנחנו לא יכולים לדעת איפה שמו אותם? לדוגמא בממרח שוקולד השחר. אחד הקטעים שקראתי: "אבל אם יש צמח שהוא ספק קטניות נראה פשוט שניתן להשתמש בשמן שלו. לכן יש שמקילים בשמן סויה כיון שלא ברור שסויה היא קטניות. יש לבדוק כי בהרבה מהמוצרים שכתוב עליהם לאוכלי קטניות בלבד ולא מכילים קטניות ממש אלא רק שמן קטניות ולפי פסק זה מותר לאשכנזים לאוכל מוצרים אלה בפסח" ב. האם ניתן לעשות התרת נדרים בכדי לפטור את עניין הקטניות? חג שמח!
תשובה: וברכת ד  א. סויה היא קטנית. ולגבי שמן יש מחלוקת האם נאסר או לא. הנטייה היא ששמן ג"כ נאסר. ב. אי אפשר לעשות התרת נדרים על כך. חג כשר ושמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קקטניות לחולת אנורקסיה: בתי בת ה- 16 מאובחנת כחולת אנורקסיה, אם כי לא במצב המצריך אשפוז עקב רגישות לחלב- נקבע לה תפריט הכולל תחליפי חלב, כגון חלב סויה ומעדני סויה כאשכנזים- אנו נוהגים לא לאכול קטניות בפסח האם יש היתר לתת לילדה את מה שנקבע לה בתפריט? מראש
תשובה: ראשית, יישר כוח על הטיפול בבתכם. תהא רפואתה שלמה מן השמיים. איני חושב שמותר לכם להאכיל אותה קטניות, אלא שאתם חייבים להאכיל אותה בדיוק את התפריט שלה. זה חלק מרפואתה, והתפריט שלה צריך להיות כפי שהורו הרופאים. ושמחת חג
שאלה: פפסח: יש לי שאלה קצת הזויה. שמרתי מחודש אלול חלה בצורת המספר 13 במקפיא למזכרת, לא מתוך כוונה לאוכלה לעולם. האם לקראת פסח עלי לבערה? וחג שמח!
תשובה: וברכת ד  כן. אם זה הפסד גדול אפשר להשתמש במכירת חמץ, אבל אין זה ראוי. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: ששמות לתינוק: רציתי לדעת כיצד יש לכתוב את השם עילאי על מנת שתהיה לו משמעות לפי התורה.האם עילאי? עילי?אילאי? או איזשהו איות אחר?
תשובה: בתנך (דברי הימים א  פרק י"א) מופיע שם זה באיות "עילי". בתורה שבעל פה (משנה וגמרא) מופיע באיות "עילאי". היום נוהגים לאיית כמו בתורה שבעל פה.
שאלה: ממיץ עשב חיטה: האם מיץ עשב חיטה מותר באכילה בפסח? וחג כשר ושמח.
תשובה: אנחנו לא מכירים את המוצר ואת אופן הכנת המוצר ומהם חומרי הגלם המוספים.
שאלה: תתרופת ויטמין: הרב! אשתי בחודש 9 להריונה ב"ה היא " לוקחת כדור ברזל בשם "אקטיפרין ואנחנו לא יודעים מה דינו אשמח לעזרתו של הרב! חג פסח כשר ושמח ושנזכה לגאולה האמתית והשלימה
תשובה: הוא אינו מופיע ברשימת התרופות הכשרות לפסח. תתיעצי עם הרופא שלך האם אפשר לא לקחת אותו בחג
שאלה: פפסח: האם ניתן להשתמש באותו דורדוראנט ובושם או שיש לקנות חדש?
תשובה: וברכת ד  אין חובה לקנות כשר לפסח. יש מהדרים בכך. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: אאנורקסיה- היתר קטניות: (נשלח פעם שנייה כי עדיין לא קיבלתי תשובה) קרובת משפחה שלי בת 16 מאובחנת כאנורקסית ל"ע היא לא במצב המצריך אשפוז, אבל יש לה תפריט תזונה שאליו היא חייבת להיצמד בקפדנות עקב רגישות לחלב ומוצריו- מופיעים בתפריט מוצרי סויה (חלב ומעדנים) שאלתי- האם כמשפחה אשכנזית הנוהגת איסור בקטניות ניתן להקל לילדה ולתת לה את מוצרי הסויה המופיעים בתפריט שלה? מראש
תשובה: וברכת ד  אם זה הכרחי ואי אפשר להמנע מכך, אפשר לתת, ובלבד שלא יקבל על כך שכר. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: פפסח: האם זה ר לזרוק חמץ שנשאר לפח האשפה? (קרופנלקס, ממתקים ועוד.) זה מה שעשינו עד כה ואני מקווה שזה ר. או שמא חובה לבער מחר בשריפת חמץ?
תשובה: וברכת ד  אפשר לזרוק, וכדאי שישאר משהו לשריפת חמץ. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: ממכירת חמץ: לכבוד הרב ברצוני לשאול שאלה בעניין מכירת חמץ. אני מתחתנת בעוד מספר חודשים ובעקבות כך קניתי בקבוקי אלכוהול בשווי 800 ש"ח לחתונה. יחד עם זאת נשאר לי בבית חמץ מובהק (פסטות,פתיתים וכו ) האם אפשר למכור את החמץ הנ"ל או לזרוק?
תשובה: וברכת ד  מותר למכור לחמץ אם זה הפסד גדול (הפסד גדול זה לפי שיקול דעתך). חג כשר ושמח יהודה הלוי עמיחי מכון התורה והארץ כפר דרום אשקלון
שאלה: נניפוי קמח מצות: האם יש צורך לנפות קמח מצות?
תשובה: לא אבל כדאי לעיין בו לפני השימוש.
שאלה: בברור לגבי רבנות: לכם, רציתי לשאול איך הכשרות של הרב שלמה דידי מרבנות עמק הירדן? אשמח לתשובתכם. הילה עשהאל
תשובה: אנו לא נוהגים להביע דעה בשאלות כל כך כלליות. אם יש לכם שאלה ספציפית גבי מוצר או בית אוכל מסוים אז נשמח לנסות לברר עבורכם את רמת הכשרות.
שאלה: ככשרות תרופות: בני בן 2.5 מקבל כול יום סינגולייר 4 מג. זו אבקה שמערבבים כול ערב במעדן. זה נועד לעזור לו עם מחלת האסטמה. ברשימות התרופות ראיתי רק את סינגולייר 10 מג הטבליות. האם ניתן להשמתמש בפסח. חג כשר ושמח.
תשובה: כן. זה לא אוכל, ונלקח למעשה בבליעה.
שאלה: קקרם ידיים   פנים: האם צריך כשרות לקרם ידיים ופנים? (NIVEA)
תשובה: אין לנו מידע על חברה זו. עיין עוד
שאלה: ססיבים תזונתיים Benefiber בפסח: אבא שלי סובל מבעיות עיכול קשות המסיבות לו צער רב. להקלה, הוא שותה מידי יום כוס מים בתוספת סיבים תזונתיים של Benefiber. האם הסיבים הללו מותרים לשתייה בפסח? (על גבי האריזה אין כשרות מיוחדת לפסח). כאן המקום לציין כי אנו נמנים על עדות המזרח. אודה על תשובתכם בהקדם. חג שמח :)
תשובה: לא הספקתי לראות את שאלתך לפני החג, אך להבא, מהאתר המכון לחקר רפואה ע"פ התורה: להבא תחפש תחליפים.
שאלה: עעליה לקבר לפני פסח: אני מבקש לשאול האום מותר או אסור לעלות לקבר לפני פסח. סבתי נפטרה לפני כה שנים אני רוצה לעלות לקבר להדליק ואולי להגיד תהילים האם מותר? קראתי את הדעות. חלק אומרים שכן וחלק שלא מה נכון אני ממוצא ספרדי
תשובה: וברכת ד  אם זה לא יגרום לך לבכי ואבלות אפשר, אולם אם זה יגרום לכאב לב - לא כדאי. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: טטבילת כלים: טבלתי כלים לפסח ללא ברכה אפשר להשתמש בכלים או שצריך לטבול שוב?
תשובה: אין משמעות לטבול שוב, כי הכלים כבר טבולים. וחג שמח
שאלה: ששביעי של פסח בחוץ לארץ: אני צריך לטוס ביום ראשון בבוקר לספרד כמובן לפני כניסת החג הבנתי שבחוץ לארץ חוגגים את שביעי של פסח יומיים זה אומר שהחג ניכנס בראשון בלילה ויוצא רק בשלישי בערב וכל הזמן הזה אסור לחלל את החג?
תשובה: הדבר תלוי אם יש קהילה יהודית במקום אליו אתה טס. אם יש קהילה יהודית - אין לחלל את יום טוב השני ויש לנהוג בו כמנהג המקום. אם אין קהילה יהודית שם - אתה לא חייב.
שאלה: ההאיסורים במשך ספירת העומר: צהריים טובים כבוד הרב ברצוני לדעת את האיסורים שחלים במשך ספירת העומר, ישנם איסורים שאני יודע כגון: איסור שמיעת שירים, קנייה וכו, אך לגביי הקנייה האם תוכל בבקשה להסביר לי את האיסור הזה? האם אסור לי לקנות כל דבר? והאם אסור לי לראות סרטים? המשך יום נעים וחג שמח :)
תשובה: יש מנהגים שונים בספירת העומר. מבחינה הלכתית, לא נאסר לקנות דברים שצריכים. אם מדובר בקניות מיוחדות - כדאי לדחות אותן לאחר הספירה. מוזיקה וסרטים - מותר לראות באופן פרטי, אבל לא ללכת לסרט או להופעה בפומבי.
שאלה: ככשרות תוסף מזון: האם בתוסף מזון עלי לבחור omega 3 בעל הכשר (שמבוסס על ג לטין כשר), או שגם אחד המבוסס על ג לטין מן החי ( בשר לא כשר) יחשב לכשר, היות והג לטין אין שום רטיבות?
תשובה: מועדים לשמחה לכתחילה יש לקחת רק כשר. חג כשר ושמח יהודה הלוי עמיחי
שאלה: ככסף: חברת קרנות השתלמות שולחת לי מכתבים שיש לי אצלם קרן השתלמות (שלפי הטופס פתחתי בגיל שנתיים). הכסף די בטוח לא שלי אך הם מתעקשים שכן ולכן ממשיכים לשלוח לי את המכתבים. מה לעשות עם הכסף, האם זה לא גזל לאדם האחר שאולי זה שלו? או שאולי זה המוציא מחברו? או שאולי פשוט לתרום אותו?
תשובה: במדינתנו היקרה אין מתנות חינם, יתכן שההורים או הסבים פתחו עבורך בלי שידעת. אתה רשאי לעשות עם הכסף כרצונך.
שאלה: פפירוש חלומות: חלום ראשון: הזמן היה ערב, ומהחדר שלי הגעתי לסלון וראיתי כיסאות בצורה ח וילדים דתיים יושבים על הכיסאות. בא רב כזה ואומר ככה מסתובב מול כל הילדים עובר ילד-ילד ואומר: "אל תפחדו מה, הוא רק יעזור לכם, תסמכו עליו, הוא ייתן לכם רק טוב, ה יעזור לכם" (ואני בטוח שעוד אני לא ממש זוכר) וההורים שלי והאחים שלי ככה עם כמו דתיים, אמא שלי עם ציפוי ראש, אחותי גם, אבא שלי עם כיפה וגם אח שלי. היה כזה מוזיקה נעימה של דת. ומחאנו כפיים וזה. גם בא דוד שלי. (?) זה היה לפני 2-3 שנים. חלום שני: ואני גם חלמתי חלום, ביום שבו לנתי בבית מלון בירושלים, חלום שאני יורד מלמעלה כמו מטאור ואני רואה כזה דגם של הסנה הבוער לכמה שניות וזהו. מתעורר. זה היה שנה שעברה. חלום שלישי: זחלו עליי תיקנים, ארבה ועוד בביתי ובקיצור חרקים היו בבית, אני ממש נלחצתי, אני לא ממש מתחבר לחרקים. הלכתי לחדר של אחותי, הייתה שם או אחותי או מישהו אני לא ממש זוכר, רק ששאלתי: "איך אני אסלק את החרקים האלה" ואמרו לי שאני בוגד בדת, ועוד כמה דברים אני פשוט לא זוכר. כשאמר ה לי את זה אני ממש הפכתי למוטרד, וכמעט בכיתי, ואז התעוררתי וכולי הייתי רועד, ודפיקות לב מהירות. אני חושב שזה בגלל שאני לא שומר שבת, על העיניים לא ממש, על המחשבה גם, ואני רק מבקש ולא עושה. אני מבקש גם עזרה בקשר לזה!! ורק שתדעו, כל זה קרה עוד לפני שאני התחלתי ללמוד על הדת, הלכות, והתחזקות. אז הייתי אפילו לא שומר על הלשון, הברית, העיניים, המחשבה ועוד הרבה חטאים. (רק החלום האחרון הוא היה היום) היום אני מתחזק וב"ה אחזור בתשובה (: המשך יום טוב וחג שמח.
תשובה: אכן חלומות מורכבים, ואינני יודע כיצד לפתור לך אותם. הגמרא במסכת ברכות פרק תשיעי מתעסקת הרבה בנושא חלומות ואחד המסרים שיוצאים מדברי הגמרא הוא שחלום יכול להיות מסר משמים, אך יכול להיות גם דברי הבל. ואף אם הוא מסר משמים "אין חלום בלא דברים בטלים" אין ספק שבכל דבר שקורה ועובר עלינו ה  רוצה שנתחזק ממנו. ואם בזכות החלומות הללו זכית להתחזק בקיום תורה ומצוות זה דבר נפלא. חשוב שלא תחשוש ולא תפחד. אם אתה שרוי בפחדים ניתן לעשות הטבת חלום כפי שמופיע בסידורים שונים. וכן ניתן לתת כסף לצדקה כדי להסיר מעצמך חששות שונות. כפי שכתוב בפסוק: "וצדקה תציל ממות". בברכת הצלחה וחג שמח, הלל
שאלה: תתותים: האם מותר לאכול תותים מרוסקים השמח שתחזרו לי תשובה בהקדם ב שירי גולני
שאלה: ככשר לפסח: האם מוצרים שכתוב עליהם כשר לפסח לא ליד גוף כשרות אלא בחותמת כזאת שחורה זה באמת כך כי ראיתי אפילו "מותג" כזה וחג שמח
תשובה: יש לפנות בשאלה אם שם הממוצר ונותן ההכשר. לא ניתן לענות תשובה כללית
שאלה: ממזון לארנבות מחמד: מה מאכילים ארנבות מחמד. מזונן היבש הרגיל כולל קמח חיטה ולא מצאנו מזון כשר לפסח.
תשובה: ארנבות יכולות לאכול בפסח גזר וחסה. (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק
שאלה: פפלייש: רציתי לשאול לגבי כשרות הבדץ פלייש שנמצאת בהמלצתכם. מנסיוני בעבודה במשחטה ראיתי שהרוב המוחלט של הזנבות של העופות עם דם צרור ולכן חותכים אותם ואמנם ראיתי שבכרעיים של פלייש יש את הזנב האם זה לא דם צרור? וכן שמעתי שאינם קורעים את גב העוף במליחה כנדרש בנהלי הרה"ר להכשר גלאט. אם כן כיצד בכל זאת מוגדרים כבדץ?
תשובה: אמת ונכון הוא ש"פלייש מופיע ברשימה של הבד"צים למיניהם, ואנו שמחים על ההערה הצודקת. אמנם לא כתוב שם "בד"ץ פלייש". ובכלל השם בד"ץ הוא שם כללי לכל 3 יהודים שרוצים להקים בית דין או הכשר. והאמת היא שיש בד"צים בחו"ל שמתירים חלב נוכרי, חדש, ובישולי נוכרי והם עדיין קוראים לעצמם בד"ץ. כך שהשם בד"ץ בעצם לא מעיד על רמת כשרות מסוימת. ובכל אופן לגופם של דברים. זה נכון ש"פלייש" אינם עושים את כל מה שעושים הבד"צים האחרים המוזכרים ברשימת המומליצם. אבל מה שמאד יחודי ב"פלייש" הוא שהם טוענים שהם עושים על פי מה שדרוש באמת בהלכה ולא עושים דברים שהם מעבר לנדרש ושמאד מייקר את מכיר העוף. ויש להם גם הסבר מפורט מדוע הם מבצעים פעולות מסוימות בהכשר העוף ופעולות אחרות הם לא עושים. ואפשר לקרוא כאן באתר את החוברת שהם הוציאו ולהחליט האם ברצונך לצרוך "פלייש" או לא.
שאלה: ררוצה חבר: אני בת 16 ומאוד מאמינה בקטע של שמירת נגיעה, ושבגיל הזה מפתחים אישיות וכו.הקטע שממש ממש קשה לי. אני רוצה חבר, אני מתה לחבר לגמרי!! וכשאני קוראת בכיפה למה זה לא טוב כולם אומרים על זה שזוגיות זה בנייה, זה מאתגר.ואני לא מבינה.למה לקחת תחיים כל כך קשה? אני לא חייבת חבר להתחתן איתו! רק שיהיה, למה לקחת הכל כל כך קשה? שזה יוביל לזוגיות לחתונה.מי אמר?! ממש ממש קשה לי אני באמת מרגישה שאני מפסידה.מה אתה אומר.ץ? _(:
תשובה: את מרגישה שזוגיות מתאימה לך וטובה לך. את בת 16, טבעי לחלוטין שמבחינה גופנית ונפשית תרגישי צורך בחיים זוגיים. הצורך הזה מועצם עוד יותר בתקופתנו כאשר נערות אחרות בגילך מבלות באופן חופשי עם בנים ונהנות מכך מאוד. אבל יש צד שני שאפשר לסכם אותו במילה אחת: "חתונה". הקב"ה יצר בגוף ובנפש שלנו כוחות אדירים שמביאים איש ואישה להתקרב זה אל זה: "על כן יעזוב איש את אביו ואת אמו ודבק באשתו." הכוחות הללו צריכים לשמש לבנין אמיתי ולא להיות מבוזבזים לריק. העוצמה המחברת בינו לבינה נועדה לבנות משפחה - מקום לגידול ילדים באהבה ובטחון. לסיכום: קשר זוגי הוא קשר ענק מלא רגשות ויצרים בריאים וטובים שכל עוצמתם מכוונת לבנין משפחה איתנה. בגיל שלך קשה מאוד ליצור קשר זוגי אמיתי ובריא מתוך  שמירת נגיעה. כל הטבע שלנו מחבר בין גוף ונפש - זוגיות אמיתית וטובה לא מסוגלת להפריד בין קשר גופני וקשר נפשי. כאן בא קושי שאנחנו מבקשים למנוע אותו מראש - לא ליצור מציאות בלתי אפשרית של קשר חזק ללא מרכיב גופני. נותרה רק ברירה אחת (בדורות קודמים אפשר היה לפעול על פיה) להתחתן בגיל 16. המציאות של הדור שלנו יוצרת קושי - אנחנו בדור חכם, אנשים מורכבים עם הרבה שכל והרבה רגשות ורצונות למימוש עצמי - כל אלו חשובים ונכונים. אסור לנו לעצור אותם. לכן אי אפשר להסכים לחתונה בגיל 16 - באמצע ההתפתחות האישית והרוחנית. צריך להגיע לבשלות מינימלית כדי להתחתן. בנסיבות הללו אין פתרון אלא להתאפק ולהמתין. להשקיע את כוחות הנפש, השכל והרצון בהתפתחות האישית הרוחנית והחברתית. לפעול למען עצמך, למען החברות, הקהילה והעם. בעוד מספר שנים כשתהיי בשלה תצאי להכיר בחורים למטרה רצינית ואז תגשימי את הרצון הנפלא לזוגיות אמיתית.
שאלה: ככיבוס בחול המועד: לרב, 1. יש לנו 3 ילדים קטנטנים, אין לי מספיק בגדי שבת בשבילם עבור 2 ימים טובים 1 שבת חול המועד. אני יכולה להשתדל להוריד להם בגדים בארוחה וכו שלא יתלכלכו אך עדיין מאמניה שאצטרך לכבס על מנת שיהיו לבושים בבגדי שבת בימים אלו. מה עושים?? האם ניתן לכבס רק בגדים אלו? 2. שאלה זו קצת קיצונית יותר מהקודמת- פסח זהו השבוע חופש היחיד שיש לנו מזה זמן רב מאד.וחיכיתי רבות לשבוע חופש על מנת שאוכל לגמול את ביתי מחיתולים. זוהי משימה שאורכת כשבוע. באם אין אפשרות לכבס, לא אוכל לעשות לה גמילה ללא כביסה והגמילה תידחה. שאלה זו בעצם מהותית יותר- ואפילו אישית. שהרי בסך הכל כולנו אנשים עובדים ועסוקים ומותשים משגרת היום יום העמוסה וזקוקים נואשות לשבוע הזה של החופש על מנת לבצע כל מיני משימות שונות. כיצד זה יכול להסתדר עם איסורי חול המועד?? מה עושים?? בברכת פסח כשר ושמח, רבה
תשובה: א. מותר להקל בכביסה של ילדים קטנטנים. רק כמה שבאמת צריך. ב. באופן כללי, אין אנו מיעדים את המועד לדברים אחרים, מלבד דברים הקשורים בשמחת המועד ובקדושתו. על כן, לתכנן מראש לעשות דברים במועד שאין לנו זמן לעשות אותם במצבים אחרים   זהו זלזול במועד. אמנם, יש היתרים שונים, כגון "דבר האבד" וכדו. האם להגדיר את המצב הזה כ"דבר האבד"? את זה, רק את יודעת, שכן רק את יודעת האם יש דרך לעשות את זה במצב אחר. ושמחה גדולה
שאלה: ההכשר בדצ יורה דעה על נווה התבלין: בתבליני נווה התבלין בהשגחת הרב מחפוד שליטא מופיעה כיתובית פחות מ-ppm20 גלוטן האם הגלוטן כן כשר לפסח בברכת פסח כשר ובשורות טובות לעם ישראל
תשובה: לא ציינת אם המוצר כשר לפסח. אנא שאל שנית. כמו"כ באיזה מוצר מדובר
שאלה: תתרופה בפסח: בני רגיש למוצרי חלב ברמה מסכנת חיים, ויש אצלנו תמיד בתיק טיפות פניסטיל שבמידה והוא נחשף לחלב אנו מחוייבים לתת לו את התרופה. ראיתי שהטיפות הינן חמץ גמור. מה ניתן לעשות?
תשובה: מועדים לשמחה. אם המצב הוא של פקו"נ אפשר לתת הכל. אם התרופה נמכרה ביחד עם החמץ אין בעיה בהחזקתה. ראיתי שיש תחליפים (פניסטיל ג ל) כדאי לבדוק. חג כשר ושמח יהודה הלוי עמיחי
שאלה: תתרופה בפסח: ביתנו הקטנה (5.5) סובלת מעצירויות ומקבלת תכשיר (אבקה בשם נורמלקס) על בסיס יומי אחרת היא תסבול. איננו יודעים אם התכשיר הוא כשר לפסח. האם נוכל להמשיך לתת לה את התכשיר היות והמצות גם לא יוסיפו למצב? נשמח לתשובה מהירה. בברכת חג פסח שמח!
תשובה: מועדים לשמחה האבקה נורמלקס כשרה לשימוש בפסח. חג כשר ושמח יהודה הלוי עמיחי
שאלה: ההאם להפגש עם בחור שמעונין להשקיע בלימוד תורה?: הציעו לי בחור שרוצה להשקיע בלימוד תורה ואני מתלבטת עם הוא לצאת איתו מכיוון שאני מפחדת שלא יהיה לנו פרנסה אני אישית לא התחלתי ללמוד עדין. אשמח לתשובה.
תשובה: לך את מעלה שאלה חשובה מאד שעוסקת אולי בנושא הכי חשוב בעולם  תלמוד תורה כנגד כולם  ובשאלה - איך את יכולה לתרום ולסייע לו. יש נשים שאכן לוקחות על עצמן את העול הזה, ויש נשים שתורמות ללימוד תורה בדרכים ואופנים אחרים למעשה, השאלה שלך מתחלקת לשני חלקים - א. הטווח הקרוב. ב. הטווח הרחוק. אני אתחיל דוקא מהטוח הרחוק, כי הוא יותר משמעותי וכמובן מתיחס להרבה יותר שנים. אין ספק שנישואים למי שמשקיע זמנו בלימוד תורה מהווים הקרבה מבחינה כלכלית. יחד עם זה, יש משפחות רבות שבהן רק האשה עובדת והבעל לומד תורה והן חיות בצורה מכובדת מבחינה כלכלית. כמובן זה דורש מאמץ של בני הזוג, הסתפקות במועט וכן הלאה, אבל בסופו של דבר זה אפשרי. לא כל בחורה מוכנה ומעונינת בזה וזה ר גמור - בדיוק כמו שלא כל בחורה מוכנה ומעונינת להנשא לאיש קבע או לאתגרים אחרים הקיימים לעיתים בחיי הנישואים - כל זוג וזוג לפי מה שקיים אצלו. באופן מעשי, זה גם מאד תלוי במקצוע שבו את רוצה לעסוק. יש פער גדול מאד בין הייטק ובין עבודה סוציאלית. נוסף לכך, לעיתים קרובות בטווח הרחוק הבעל יכול לסייע בפרנסה, בין אם במציאת תפקיד תורני כל שהוא, ובין אם יציאה לעבודה בגיל מתקדם (שהיא אמנם לא מומלצת אבל אפשרית). אם האתגר נראה לך חשוב ומשמעותי ואפשרי לטוח הרחוק, אז באמת קיימת הבעיה של הטוח הקרוב - 5 שנים (בערך) עד שתרכשי מקצוע ותכנסי למעגל העבודה - כאן יש מקום לברר - אולי יש לכם חסכונות? אולי ההורים יכולים לעזור? אולי בשנים הראשונות הבחור יוכל לסייע ברמה זו או אחרת (שטיפת מדרגות, חלוקת עיתונים וכו ) כיון שמדובר בתקופה מוגבלת, אז אפשר לחשוב על פתרון זמני, גם אם הוא לא כל כך אידאלי. אני אסיים בנקודה חשובה - כמעט תמיד חשוב מאד לברר את שאר הפרטים של הבחור. יש הרבה מקרים שבחורה שינתה את התוכניות שלה, על פי התרשמותה הטובה מהבחור, ולהיפך. כמובן שאם בסופו של דבר נוצר קשר, חשוב מאד לשוחח עם הבחור ולהבין ממנו מה הוא חושב על השאלות האלו.
שאלה: אאליפות אירופה- לטוס?: לכבוד הרב. לא מזמן השתתפתי בתחרות בשחמט, ובסופה הוצע לי ללכת לייצג את ישראל באליפות אירופה. הוצע לי כבר כמה פעמים קודם וסירבתי, כי אני יודעת את הערך שיש בקדושת א"י וכל זה. אבל שמעתי טיעון בפעם הזו שרציתי לדעת האם יש מקום לייחס לטיעון זה חשיבות בהחלטה או לא. הטיעון הוא- שזה "כבוד" למדינת ישראל שיש לה ייצוג באליפות (אם אני לא הולכת, אף אחת לא תלך), ולכן זה ראוי ללכת ולייצג את המדינה. אני מניחה שאם זה יהיה בבחינת "היתר" ולא בבחינת "מצווה"- לא אסע. אשמח לדעת את דעתך בנושא. וחג פסח כשר ושמח!!
תשובה: יישר כוח גדול על השאלה ועל הרגישות. שאלה זו היא מסוג השאלות שההלכה עצמה מאפשרת יותר מתשובה אחת. ההלכה עצמה קבעה כי יש סיבות שמכוחן מותר לצאת מהארץ. דומה כי כדי להתחרות בתחרות חשובה - מותר לצאת מן הארץ, בעיקר בשל העובדה שכוונתך לשוב במהרה. זה חשוב גם לך, וזה חשוב גם לכבוד מדינת ישראל. אולם, כמובן שאין חובה לעשות כך. אם את חשה שאינך רוצה לצאת לצורך זה - את בוודאי רשאית לא ללכת. וחג שמח
שאלה: סספורט בחג: השאלה בעצם מופנית לכל הרבנים פה, אני מכור לריצה, כל יום, בלי זה אני נורא עצוב ולא רגוע, בשבת אני עושה במוצ ש ומסתדר, כרגע אני נמצא בחו ל, ואני עושה יומיים חג וזה נורא קשה לי, האם מותר לי לרוץ ביום טוב או לא?
תשובה: אין היתר לעשות ספורט בשבת או ביום טוב. תצטרך להתגבר על ההתמכרות שלך. ובכלל לא כדאי להיות מכור לשום דבר, גם לא לדברים טובים. כל דבר לפי מקומו. בהצלחה.
שאלה: אאכילת מצה בשאר ימות הפסח: רציתי לדעת האם חובה לאכול כזית מצה בקידוש יום בפסח כמו כן בשבת חול המועד( 3 סעודות) ובשביעי של פסח וחג שמח!
תשובה: וברכת ד  יש חובה חג כשר ושמח יהודה הלוי עמיחי
שאלה: אאכילת אורז בפסח: לפני שנתיים עברתי ניתוח קיצור מעי הדק עקב קריש דם.חרף העובדה שקוצר רק מטר ומחצה מהמעי מאז שלשלתי ללא סוף. בהתיעצות גסטרולוגים בבית חולים שיבא ודיאטנית של בית החולים,שאני נמצאת במעקב תמידי, אסרו עלי לאכול כל אוכל שיש בו גלוטן ו או שומן למעט שמן זית,את כל סוגי הירקות. פריטי המזון היחידים אותם מותר לי לאכול הינם: פריכיות אורז. אורז לבן אבוקדו מעט גבינה לבנה מעט חזה עוף דגים בננות. מלפפון ירוק וקישואים תפוח אדמה מעט. בטטות. ותפוח עץ מקולף. זה התפריט שאותו אני אוכלת מאז פסח שעבר. אני רזה ומרגישה די טוב עם תפריט זה. הדיאטנית סבורה שלא טוב שארד במשקל. מאחר והתזונה לא מאוזנת עלי ליטול כדורי קלציום לאיזון ומולטי ויטמין אני מזריקה קלקסן ונוטלת קולוסטרמין אחת ליומים וכן V5L 3 שכחתי לציין אך מהשאלה ברור שאני אשכנזיה דתית ומעולם לא אכלתי אורז בפסח ו או מוצרים שיש בהם קטניות.
תשובה: וברכת ד  אין לאכול אורז ומוצריו. הזרקות מותרות. כדורים יש לבדוק כשרות, באתר קופ"ח כללית. אם אין אפשרות לבדיקה אפשר להשתמש כשהכדור בתוך קפסולה. חג כשר ושמח יהודה הלוי עמיחי
שאלה: ממטרנה חמץ בפסח: האם מותר בימי הפסח לתת לתינוק בן שנה וחצי מטרנה שאינה כשרה לפסח? ניסינו לתת לו מטרנה כשרה אך הוא לא אוכל ונשאר רעב כבר כמה ארוחות.
תשובה: וברכת ד  יש למצוא כשר. אם אין אפשרות למצוא תחליף,יש לברר כמה אחוזים ואיזה חומר יש במוצר הלא כשר לפסח. חג כשר ושמח יהודה הלוי עמיחי
שאלה: ששנאת הבריות: יש לי שנאת הבריות במידה לא קטנה. היא קשורה גם למנטליות הישראלית שאני לא אוהב אותה של גסות רוח, חשיבה שהכל מותר לי, זלזול בחוקים וכללים,לכלוך הסביבה ועוד. אני מודע לזה שיש גם אנשים טובים ואנשי חסד ואני באופן אישי משתדל להיות כזה אולם רוב האנשים שאני פוגש או רואה בחדשות אינם כאלה. מה דעתך? חג כשר ושמח.
תשובה: מניסיוני למדתי כי ההתמודדות עם מציאות זו מתחילה באופן פרדוכסלי דווקא באהבת עצמך. לאמור: אני מציע כי תתחיל להסתכל על עצמך בעין טובה. לא בעין שחצנית, כי אם בעין טובה. בעין שמתייחסת גם באתגר וגם בסלחנות לחולשות שלך (בוודאי יש לך גם כאלה), בעין שמתרגלת לספר סיפור מורכב יותר על כל אירוע, ומראה כי יש יותר מצד אחד למטבע וכדו. כשתתרגל לדבר כך על עצמך - תצליח גם לראות אחרים כך. לאמור: לראות אותם גם באתגר שהם צריכים להציב לעצמם (לתקן את גסות הרוח, את החשיבה שהכל מותר, את הזלזול, את הלכלוך) אך גם את הסיפור היותר מורכב, את הכאב שלהם, את האנושיות כשהיא מופיעה וכדו  - ואז מצליחים לפעול בכפילות הנדרשת, עין טובה וחובת תיקון. האם אתה מסוגל ללכת בדרך זו?
שאלה: בבישול עם קטניות בפסח: לאשכנזי שמקפיד על קניות בפסח - האם אפשר לאכול עוף שבושל בסיר עם אפונה? (להוציא את העוף ולאכול רק אותו.)
תשובה: הדבר תלוי בנסיבות. קשה לענות על שאלה זו בלי להכיר את מה שמסביב.